Repatriation flaet long wiken
Fes repatriation flaet bae i hapen long wiken ia.
Disisen ia i kamaot afta long miting blong Health Emergency Committee i no longtaem folem ol risk asesmen we Health Technical Tim i mekem mo faenem se risk i stap ko daon.
Acting Director blong Public Health, Dr Jenny Stevens, i talem se fes repatriation flaet blong Auckland, New Zealand bae i hapen long February 12.
Dr Stevens i talem se afta long flaet blong New Zealand ia bae i kat ol nara wan blong New Caledonia, Australia mo Fiji.
Hemi talem se naoia ol flaet blong New Zealand mo New Caledonia bae i ko hed nomol.
Health Emergency Committee i bin saspendem tufala repatriation flaet blong New Zealand mo New Caledonia folem spread blong COVID-19 virus, Omicron.
Ova 100 Ni-Vanuatu Seasonal Wokman we oli pat long Recognised Seasonal Employer scheme long New Zealand bae oli kam long ol repatriation flaet ia.
VBTC Nius i kasem toksave se plante long olgeta i ko wok long New Zealand long 2019 vinis.
tpi_Latn tpi_Latn tpi_Latn eng_Latn tpi_Latn tpi_Latn eng_Latn tpi_Latn tpi_Latn